La intervenció del trastorn d'addicció per videojocs es pot fer de manera ambulatòria. Tot i així, hi ha situacions que no ho permeten, com ara l’aïllament i la falta de voluntarietat per part de la persona, que poden fer plantejar la idoneïtat d'ingressar-la per allunyar-la del seu entorn de joc durant un temps. Però és important tenir clar que la millora del trastorn passa per canviar hàbits quan la persona torna a casa seva, i que cal continuar també amb la teràpia ambulatòria.